recursal/SuperWikiNEXT-32B huggingface dataset:
**وجّا** (انگریزی: Vijja) جسے **ودیا** اور **ویجیکا** 8ویں اور 9ویں صدی کی سنسکرت زبان کی شاعرہ تھی۔ ان کا تعلق موجودہ دور کے بھارت سے تھا۔ ان کے اشعار اور ابیات قرون وسطی کے سنسکرت ادب میں عموما دیکھنے کو مل جاتے ہیں۔

نام اور شناخت
-------------

وجّا (بکسر الواو) سنسکرت نام ہے جس کے کئی تلفظ ہیں اور ان کے کئی نام بھی ہیں۔ ماہر بشریات انھیں ودیا کہتے ہیں۔ شرن گدھرا پداتی انھیں پراکرت تلفظ وجاکا کہتے ہیں۔ ولبھ دیو کے ماہر بشریات بھی انھیں وجاکا ہی کہتے ہیں۔ کچھ قدیم متون میں وجاکا اور ویجیکا بھی آیا ہے۔

### وجاینکا اور ویجایا کی شناخت

جالہانا کی سوکتی موکتاولی میں راج شیکھر کے الفاظ ہیں:

|  |  |  |
| --- | --- | --- |
| "| ویجاینکا کارنات عورت ہے جو سرسوتی کی طرح حملہ آور ہوتی ہے۔ وہ کالی داس کی ہم پلہ ودربھ کی زبان کی ادیبہ ہے۔ | "|

سنسکرت کے متعدد متون میں اس کا نام ودیا یا وجا ہے جس کے معنی جانکاری یا سائنس ہے مگر جدید ادیبوں نے ودیا اور وجا کے ساتھ ویجینکا نام کا بھی تذکرہ کیا ہے جس کے معنی فتح اور جیت کے ہیں۔وجا کو کچھ لوگ وجایا بھتاریکا بھی کہتے ہیں جا کا عہد جو چالوکیہ سلطنت میں 650ء تا 656 رہی۔ چالوکیہ سلطنت کی حکومت جنوبی کے کارناٹ خطہ پر تھی۔

وجا اپنی ایک نظم میں خود کو تعلیم کی دیوی سرسوتی کے مشابہ قرار دیتی ہے مگر وہ یہ بھی کہتی ہے سرسوتی کا رنگ صاف تھا جبکہ اس کا رنگ سانولا ہے۔ اسی نظم میں وجا جنوبی ہند کے علاقائی شاعر داندین کا بھی تذکرہ کرتی ہے۔ وہ کہتی ہے کہ داندین نے غلط بیان کیا ہے کہ سرسوتی مکمل گوری چٹی تھی۔

|  |  |  |
| --- | --- | --- |
| "| مجھے نہیں جانتے؟ میں ویجیکا ہوں، پکا رنگ ہے میرا، نیل کمل کی پنکھڑی جیسی۔ | "|

زمانہ
-----

راج شیکھر کے مطابق وجا کا تعلق 10ویں صدی سے ہے اور پرمار بھوج نے اسے 11ویں صدی کی شاعرہ کہا ہے۔ اس کی ایک نظم میں 7ویں اور 8ویں صدی کے شاعر داندین کا تذکرہ ملتا ہے۔ ان تمام حقائق کی بنیاد پر اسے 8ویں یا 9ویں صدی کی شاعرہ کہا جا سکتا ہے۔

شاعری
-----

وجا نے اپنی شاعری میں محبت، فطرت، موسموں کی تبدیلی، سمندر اور نسوانی حسن کو موضوع بنایا ہے۔ اس کی شاعری میں فصاحت سے لبریز گہرے تراثرات نظر آتے ہیں۔ وہ بڑے مصرعے لکھتی ہے جن میں نغمگی ہوتی ہے۔ اس کی اس طرح کی نظمیں سنسکرت کے شاعری مجموعوں میں موجود ہے۔

حوالہ جات
---------

1. 1 2 3  A. K. Warder 1994, p. 421. sfn error: no target: CITEREFA.\_K.\_Warder1994 (help)
2. ↑  M. B. Padma 1993, p. 167. sfn error: no target: CITEREFM.\_B.\_Padma1993 (help)
3. ↑  A. K. Warder 1994, pp. 421–422. sfn error: no target: CITEREFA.\_K.\_Warder1994 (help)
4. 1 2 3  Supriya Banik Pal 2010, p. 152. sfn error: no target: CITEREFSupriya\_Banik\_Pal2010 (help)
5. ↑  Mohan Lal 1992, p. 4573. sfn error: no target: CITEREFMohan\_Lal1992 (help)
6. ↑  Supriya Banik Pal 2010, p. 152-153. sfn error: no target: CITEREFSupriya\_Banik\_Pal2010 (help)
7. ↑  Supriya Banik Pal 2010, p. 159. sfn error: no target: CITEREFSupriya\_Banik\_Pal2010 (help)
8. ↑  Supriya Banik Pal 2010, p. 153. sfn error: no target: CITEREFSupriya\_Banik\_Pal2010 (help)
**تعلیم المنطق**

*پس منظر :*

اللہ تعالی نے انسان کو پیدا ہی نہیں کیا بلکہ اس کے ساتھ ساتھ اسے انواع واقسام کی نعمتوں سے نوازا تاکہ انسان اپنے خدا کا شکر بجا لائے. منجملہ نعمتوں میں سے ایک عقل ہے۔ کہ انسان اس کائنات پر تفکر و تدبر کر کے اپنے خالق کی اس کائنات کے عجائبات کا مشاہدہ کرسکے اور اس کی وحدانیت پر دلائل قائم کرسکے اور اس کو پہچاننے میں دشواری ناہو. اللہ تعالی نے قرآن حکیم میں متعدد مقامات پر عقل کو دعوت فکر دی ہے۔ لوگوں نے عقل کو ہی سب کچھ سمجھ بیٹھے. جو عقل میں آئے وہ ٹیھک ہے۔لیکن ہمارا ایمان عقل کے خلاف نہیں اس سے ماوراء ہے۔اور یہ خلاف عقل نہیں اس لیے علما وحکماء نے عقل کے لیے بھی ترازو مقرر کر دیے تاکہ گم راہی کی راہون سے بچا جاسکے.اس کے لیے منطق پڑھنی اور پڑھانا شروع کی.اس کو سمجھنے کے لیے قابل استاذ ہونے کے ساتھ ساتھ بنیادی اصطلاحات پر کتاب کی بھی اہمیت کو نظر انداز نہیں کیا جا سکتا.اسی سلسلے کی اہم کڑی مولانا حافظ محمد عبد الستار صاحب سعیدی زید مجدہ کی کتاب تعلیم منطق ہے۔جس سے ہر شخص اپنی استعداد عقلی کے مطابق استفادہ کرسکتا ہے.

*تعارف مصنف :*

مولانا ضلع روالپنڈی کے معروف گاؤں گنگانوالہ میں قیام پاکستان کے دو سال بعد پیدا ہوئے. 1965مین مدرسہ اعجاز القرآن سے حفظ قرآن کی تکمیل کی. 1969مین مڈل کا امتحان پاس کرنے کے بعد آپ علوم دینیہ کی طرف راغب ہوئے اور جامعہ نظامیہ لاہور میں 1976  سند فراغت لینے کے بعد یہیں شعبہ تدریس سے منسلک ہوگے.مختلف مساجد میں خطابت کے جوہر دیکھانے کے بعد 1990 میں مسلم مسجد اندرون لوہاری گیٹ میں محکمہ اوقاف کی جانب سے منصب خطابت پربھی فائز رہے. 24اکتوبر1979 کو غزالئ زمان مولانا سید احمد سعید کاظمی کے دست پر بیعت کا شرف حاصل ہوااور 1983 میں حج اکبر کی سعادت نصیب ہوئ. 1976 سے لے 2018 تک تقریبا بیالیس سال تدریسی امور سے وابستہ رہے اور اب بھی ہیں۔ راقم خود ان سے کئی دفعہ مل چکا ہے علالت کے باعث صرف درس بخاری(برکت کے لیے) ہی پڑھاتے ہیں اللہ تعالی صحت و تندرستی عطا فرماہے

*توضیح کتاب :*

         منطق مصدر میمی ہے  اس کا استعمال دو معنون نطق ظاہری اورباطنی پر ہوتا ہے۔  علم منطق  نطق باطنی یعنی سوچ وبچار کو راستی اور سلامتی کے راستون پر ڈالنے کا کام سر انجام دیتا ہے جب تک فکر صحیح نہیں ہوگی تو اس شخص کی گفتار معقول و موثر نہیں ہوگی. اسی  چیز کو سہل الحصول کے لیے یہ کتاب لکھی گئی۔ 1990 میں طلبہ کی ضرورت کے بیش نظر علامہ نے یہ کتاب تصنیف فرمائ. اور اس کی مقبولیت کا عالم یہ ہے آج تک جامعہ کے تدریس میں داخل ہے۔28سال کا عرصہ ہو چکا ہے اس کے ساتھ مولانا کی اسی موضوع پر دو اور کتابین بھی ہیں.

*خصوصیات :*

1-یہ کتاب اردو زبان میں ہے جس سے استفادہ آسان ہوجاتا ہے۔

2-بنیادی اصطلاحات کو احسن انداز میں معرف کیا گیا ہے

3-طلبہ کے لیے اس سے زیادہ سہل انداز میں کوئی کتاب اردو زبان میں موجود نہیں ہے۔

4-زبان عام فہم استعمال کی گئی ہے استفادہ میں آسانی ہو اور مثالوں کے ذریعہ سمجھانے کا احسن انداز ہے۔

5-سب سے زیادہ اہم یہ کہ نقشہ جات کا ہر موضوع کے آخر پر اہتمام کیا گیا جو سیکھنے کی لگن میں اضافہ کردیتا ہے۔

مصنف کی دیگر کتب :

1-اعلحضرت فاضل بریلوی کا سوانحی خاکہ

2-تعارف تصانیف علما اہلسنت

3-ترجمہ الاصول الاربعہ فی تردید الوہابیہ

4-مرآةالتصانیف

5-ترجمہ سنن نسائ

6-تعارف اراکین سنی رائٹر گلڈ

7-مصنفین صحاح ستہ اور ان کی شرائط

8-صرف بھترال اردو

9-تلخیص المنطق

10-مفتاح المراقاة

11-تعلیم الحکمة  

فتاوی رضویہ تیس جلدون کی فہرست بھی آپ نے ہی تیار کی.جو رضا فائڈیشن اندرون لوہاری گیٹ کے زہر اہتمام شائع ہوئیں.
**سپین** چیلٹرن ہلز کا ایک گاؤں ہے، جو قدرتی خوبصورتی کا ایک علاقہ ہے ،  جو بکنگھم شائر ، انگلینڈ میں لیسی گرین کے سول پارش میں واقع ہے۔ گاؤں کا مرکز (گاؤں کے نشان سے دکھایا گیا ہے) پرنسز رسبورو سے 3 میل جنوب مشرق میں، ہائی وائکومبے سے 5 میل شمال میں ہے۔ یہ گاؤں ہیمپڈن ہاؤس سے 'جیسے ہی کوا اڑتا ہے' تھوڑے فاصلے پر ہے، اصل میں جان ہیمپڈن کی ملکیت ہے اور وزیر اعظم کی ملکی رہائش گاہ چیکرس سے مزید فاصلے پر ہے۔ گاؤں میں ایک سالانہ میلہ ہوتا ہے جو عام طور پر جولائی کے پہلے ہفتے کے آخر میں ہوتا ہے اور ایک دو سالانہ آرٹس فیسٹیول جو کئی سالوں سے چل رہا ہے۔ یہ میلہ تفریحی شوز، تھیٹر پروڈکشن اور سپن پلےنگ فیلڈ پر عام سرگرمیوں پر مشتمل ہے۔

 بپٹسٹ چرچ، سپین

### تاریخ

گاؤں کا نام اینگلو سیکسن سے نکلا ہے۔ صحیح معنی واضح نہیں ہے، لیکن ممکنہ طور پر اس کا مطلب 'لکڑی کی جگہ' ہے۔ گاؤں کا نام چیلٹرن جنگل میں اس بستی کے مقام سے مطابقت رکھتا ہے جہاں درخت باقاعدگی سے کاٹے جاتے تھے۔ بپٹسٹ چرچ گاؤں کے مردوں نے 1802ء میں بنایا تھا۔ چقماق کو بظاہر آس پاس کے کھیتوں سے مقامی خواتین نے اپنے تہبندوں میں جمع کیا تھا، ان کی مدد ان کے بچوں نے کی۔ یہ گریڈ II درج عمارت ہے۔

حوالہ جات
---------

1. ↑
2. ↑  Historic England۔ "Speen Church (Baptist) (Grade II) (1158973)"۔ National Heritage List for England
سلطان ابو جعفر مسعود غزنوی وہ حکمران ہے جس کی تخت نشینی چار سال کی کم عمر میں کی گئی جس وجہ سے ساتھ دن، دس دن اور ایک روایت کے مطابق ایک ماہ سلطان رہے۔ اس کے بعد آپ کو معزول یا دستبردار کر دیا گیا۔ سلطان مودود غزنوی کے آپ واحد بیٹے ہیں جو سلطان بنے۔

سلطان مودود کا انتقال
---------------------

سلطان مودود غزنوی قولنج بیماری کا شکار ہو گئے تھے۔ اس بیماری کا علاج کیا گیا لیکن کچھ افاقہ حاصل نہ ہوا اور کچھ عرصے میں ہی سلطان 24 رجب 441ھ کو بیماری کی وجہ سے انتقال کر گئے۔

تخت نشینی
---------

سلطان مودود غزنوی کے انتقال کے وقت اس کا چار سالہ بیٹا ابو جعفر مسعود غزنوی ہی غزنی میں موجود تھا اور دوسری طرف علی بن ربیع جو ایک مدت سے حکمرانی کے خواب دیکھ رہا تھا اس نے چار سالہ ابو جعفر مسعود غزنوی کو شاہی تخت پر بیٹھا دیا۔

امرا میں اختلاف
---------------

باستگین حاجب جو سلطان محمود غزنوی کے امرا میں سے تھا وہ چار سالہ سلطان ابو جعفر مسعود غزنوی کی جانشینی کو نا پسند کیا اور علی بن ربیع سے اختلاف کیا۔ اس اختلاف کی وجہ سے باستگین حاجب اور علی بن ربیع کے درمیان جنگ ٹھن گئی۔ غزنی کے قریب سبھی لوگ مسلح ہو کر باستگین حاجب کے دروازے پر جمع ہو گئے۔ اس زمانے میں سلطان مسعود غزنوی کا بیٹا ابو الحسن علی غزنوی ہی غزنی میں موجود تھا۔ علی بن ربیع نے یہ سوچ کر کے ابو الحسن علی ہی نو عمر سلطان ابو جعفر مسعود کا دشمن بن کر اس کی بنائی ہوئی حکومت کو تہ و بالا کر سکتا ہے۔ اس لیے اس نے ابو الحسن علی غزنوی کو تباہ و برباد کرنے کا پروگرام بنایا۔ جب ابو الحسن علی کو علی بن ربیع کے ارادوں کی خبر ہوئی تو اس نے جان بچانے کے لیے باستگین حاجب کے ہاں پناہ لے لی۔

معزولی
------

جب ابو الحسن علی غزنوی باستگین حاجب کے پاس چلا گیا تو باستگین نے تمام امرا سلطنت سے مشورہ کر چار سالہ سلطان کو معزول کر دیا اور اس کی جگہ اس کے چچا ابو الحسن علی غزنوی کو سلطان بنا دیا۔ 
ابو جعفر مسعود پانج یا چھ روز سلطان رہا۔ بعض مورخین کے نزدیک دس دن اور بعض کے نزدیک ایک ماہ سلطان رہا۔
بعض مورخین کے نزدیک مسعود دوم کو معزول نہیں کیا گیا بلکہ ان کی والدہ سے امرائے سلطنت نے مشورہ کر کے اسے تخت سے دستبردار کر کے اس کے چچا ابو الحسن علی غزنوی کو سلطان بنا دیا گیا کیونکہ مودود کی بیوہ نے اپنے دیور ابو الحسن علی سے نکاح کر لیا تھا۔

حوالہ جات
---------

1. ↑  تاریخ فرشتہ تالیف محمد قاسم فرشتہ اردو متراجم عبد الحئی خواجہ جلد اول صفحہ 114
2. ↑  ہندوستان کے مسلمان فاتح و تاجدار مولف سید محمد عمر شاہ صفحہ 51 اور 52
**مین گرلز** (انگریزی: Mean Girls)
2004ء کی ایک امریکی نوعمر مزاحیہ فلم ہے جس کی ہدایت کاری مارک واٹرز نے کی ہے، جسے ٹینا فے نے لکھا ہے،  اور اس میں لنزی لوہان، ریچل میک ایڈمز، لیسی شابے، امینڈا سائفریڈ (اپنی پہلی فلم میں) نے اداکاری کی ہے۔  ٹم میڈوز، اینا گیسٹیر، ایمی پوہلر اور فی۔ معاون کاسٹ میں لیزی کاپلان، جوناتھن بینیٹ، ڈینیئل فرانزیز اور نیل فلن شامل ہیں۔ اسکرین پلے روزالینڈ وائز مین کی 2002ء کی کتاب "کوئین بیز اینڈ وانابیس" پر مبنی ہے، جس میں خواتین کے ہائی اسکول کے سماجی گروہوں، اسکول کی غنڈہ گردی اور نوجوانوں پر ان کے نقصان دہ اثرات کو بیان کیا گیا ہے۔ ٹینا فے نے اپر ڈاربی ہائی اسکول کے اپنے تجربے سے بھی فلم کے کچھ تصورات کے لیے ایک تحریک حاصل کی۔ اس پلاٹ کا مرکز ایک سادہ نوعمر لڑکی پر ہے جو افریقہ میں تحقیق کے دوران میں اپنے والدین کے کئی سالوں کے بعد ہوم اسکولنگ کے بعد ایک جدید امریکی ہائی اسکول کے سماجی درجہ بندی کے ذریعے اپنے راستے پر گامزن ہے۔

کہانی
-----

سولہ سالہ گھریلو تعلیم یافتہ کیڈی ہیرون اور اس کے والدین بارہ سال افریقہ میں رہنے کے بعد، ایونسٹن، الینوائے میں آباد ہونے کے بعد ریاست ہائے متحدہ واپس آئے۔ نارتھ شور ہائی اسکول میں ایک خوفناک پہلے دن کے بعد، کیڈی نے باہر کے لوگوں جینس ایان اور ڈیمیان لی سے دوستی کی، جو اسکول کے مختلف گروہوں کی وضاحت کرتے ہیں اور اسے "پلاسٹک" سے بچنے کے لیے متنبہ کرتے ہیں، ایک گروپ جو امیر لیکن غیر محفوظ گریچین وینرز پر مشتمل ہے، میٹھی لیکن مدھم کیرن۔ اسمتھ اور "وکئین بی" ریجینا جارج۔ جب کیڈی کو دوپہر کے کھانے پر پلاسٹک کے ساتھ بیٹھنے کے لیے مدعو کیا جاتا ہے، تو جینس اسے حکمران گروہ میں دراندازی کرنے پر آمادہ کرتی ہے۔

مزید دیکھیے
-----------

* ٹینا فے

حوالہ جات
---------

1. 1 2 3 4 5 6   — اخذ شدہ بتاریخ: 1 جولا‎ئی 2016
2. 1 2 3 4 5   — اخذ شدہ بتاریخ: 1 جولا‎ئی 2016
3. ↑   — اخذ شدہ بتاریخ: 1 جولا‎ئی 2016
4. ↑   — اخذ شدہ بتاریخ: 1 جولا‎ئی 2016
5. 1 2 3 4 5 6   — اخذ شدہ بتاریخ: 1 جولا‎ئی 2016
6. 1 2 3   — اخذ شدہ بتاریخ: 1 جولا‎ئی 2016
7. 1 2 3   — اخذ شدہ بتاریخ: 1 جولا‎ئی 2016
8. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 14 فروری 2024ء
۔
9. ↑   — اخذ شدہ بتاریخ: 14 اپریل 2017
10. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
11. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
12. ↑  Roger Ebert (فروری 5, 2013)۔ Roger Ebert's Movie Yearbook 2007 (بزبان انگریزی)۔ Andrews McMeel Publishing۔ ISBN 978-0-7407-9219-9  تحقق من التاريخ في: `|date=` (معاونت)
**مفتی محمود اشرف عثمانی** (14 مئی 1951 - 27 فروری 2022) ایک پاکستانی اسلامی سکالر، مصنف اور دارالعلوم کراچی کے دارالافتاء کے سربراہ تھے۔ وہ جامعہ اشرفیہ اور مدینہ یونیورسٹی کے سابق طالب علم تھے۔ ان کے تصحیح اور تحریری فتاویٰ کی تعداد ایک لاکھ سے زائد ہے۔ انھوں نے حدیث، تصوف، فقہ اور تفسیر پر تقریباً تین درجن کتابیں تصنیف کیں۔ وہ مفتی اعظم پاکستان مولانا مفتی محمد رفیع عثمانی اور مفتی محمد تقی عثمانی کے بھتیجے تھے۔ ان کا انتقال 27 فروری 2022 کو کراچی میں علالت کے بعد ہوا۔

پیدائش
------

14 مئی 1951ء کو لاہور میں محمد زکی کیفی کے ہاں پیدا ہوئے۔

تعلیم
-----

مفتی محمود اشرف عثمانی نے سب سے پہلے حضرت قاری افتخار احمد قیصر سے حفظ شروع کیا پھر حضرت قاری رونق علی سے حفظ مکمل کیا اور اس کے بعد حضرت قاری عبد العزیز شوقی سے جمال القرآن اور باقاعدہ مشق حاصل کی۔ 1970ء میں جامعہ اشرفیہ انار کلی لاہور سے درس نظامی کی، انھوں نے مدینہ یونیورسٹی میں بھی تعلیم حاصل کی۔

تدریس
-----

2 سال جامعہ اشرفیہ لاہور میں تدریس کی بعد ازاں دارالعلوم کراچی میں تدریس کرنے لگے.

تصانیف
------

1) تصوف کی حقیقت اور اس کا طریقہ کار

2) عقیدہ امامت اورحدیث غدیر

3) کھیل کود کی شرعی حیثیت

4) علم وحلم

5) منتخب ملفوظات مجدد الف ثانی

6) حج آسان ہے

7) ائمہ اربعہ کے دربار میں

8) ارشادات امام ربانی

9)اسباب اختیارکرکےاللہ پر بھروسا رکھیں

10)اللہ کی راہ میں خرچ کرنے کا طریقہ

11) احباب کےلئے مضامین تصوف

12)بیان التفسیر(30، تیسویں پارہ کی تفسیر)

13)بیعت علی التقوی

14)تفسیر سورہ الملک

15)تصوف کی حقیقت

16)توہین رسالت ﷺ اور اُسکی سزا

17)خودکشی حرام موت

18)دینی احکام میں ترتیب کی رعایت

19)دینداری میں غلو سے بچئے

20)دنیا دارالاسباب ہے

21)درس بخاری

22)دینی سیاسی تحریکات اور حضرت تھانویؒ

23)رمضان المبارک کے بعدلائحہ عمل

24)صفت احسان کیا ہے؟

25) طالب علم کیا نیت رکھے

26)عالم بننا آسان نہیں

27)عہدہ اور منصب امانت ہیں۔

28) علمائےکرام کی ذمہ داریاں

29)نمازِ فجر کا اہتمام

30)نماز اور نماز کے مسنون اذکار

31)رمضان المبارک کے معمولات

32)حرام مال سے بچیں

33) یہ میری سنت ہے

وفات
----

27 فروری 2022ء کو کراچی میں وفات پا گئے۔ ان کی نماز جنازہ 11:30 بجے دارالعلوم کراچی میں ادا کی گئی اور وہیں ان کی تدفین کی گئی۔

حوالہ جات
---------

1. ↑  "مفتی تقی عثمانی کے بھتیجے مفتی محمود اشرف عثمانی انتقال کرگئے"۔ Daily Pakistan۔ 27 فروری، 2022  تحقق من التاريخ في: `|date=` (معاونت)
2. 1 2  "About"۔ 28 فروری 2022 میں اصل سے آرکائیو شدہ۔ اخذ شدہ بتاریخ 28 فروری 2022  الوسيط `|url-status=` تم تجاهله (معاونت)

مزید دیکھیے
-----------

* عثمانی
**چاک زون** (انگریزی: ChalkZone) ایک امریکی متحرک ٹیلی ویژن سیریز ہے جو بل برنیٹ اور لیری ہیوبر کے ذریعہ نکلیوڈین کے لیے بنائی گئی ہے جو 2002 سے 2008 تک جاری رہی۔

کہانی
-----

روڈی ٹیبوٹی (الزبتھ ڈیلی کا) ایک باقاعدہ بچہ جس کا خاص خاص قبضہ ہے: چاک کا جادوئی ٹکڑا جس سے وہ چاک بورڈ سے باہر کی ایک دنیا، چاک زون میں داخل ہونے دیتا ہے۔ چاک زون میں، ہر وہ چیز جو کبھی ڈوڈلنگ کی گئی اور مٹا دی گئی ہے وہ زندہ ہوجاتی ہے۔ اگر روڈی گھوڑا کھینچتا ہے تو اس کے پاس خود سواری ہوتی ہے۔ لیکن اگر وہ راکشس کھینچتا ہے تو اسے ایک بہت بڑا مسئلہ درپیش ہے۔ خوش قسمتی سے، اس کی سائڈ کک اسنیپ (کینڈی میلو) اور اس کے سب سے اچھے دوست، پینی سانچیز (ہینڈن والچ) کی مدد سے، روڈی جب کسی ایڈونچر پر ہوتے ہیں تو وہ پریشانی سے دور ہونے کا راستہ بناتے ہیں۔ اور چاک زون میں، ایڈونچر ایک بالکل نئی جہت اختیار کرتا ہے۔

کاسٹ
----

* الزبتھ ڈیلی - روڈی ٹیبوٹی
* ہینڈن والچ - پینی سانچیز
* کینڈی میلو - ریگی بلنرڈ
* جیس ہرنیل - جو تبوٹی
* مریم فلین - ملی ٹیبوٹی

حوالہ جات
---------

1. ↑  fernsehserien.de ID:  — اخذ شدہ بتاریخ: 29 جون 2018
2. ↑  David Perlmutter (2018)۔ The Encyclopedia of American Animated Television Shows۔ Rowman & Littlefield۔ صفحہ: 120–121۔ ISBN 978-1-5381-0373-9

بیرونی روابط
------------

* چاک زون آئی ایم ڈی بی پر (انگریزی میں)
* **چاک زون** ٹی وی ڈاٹ کام پر
**حضرت جبر ؓ** اہل کتاب صحابی رسول تھے۔

نام ونسب
--------

جبرنام، عبد اللہ بن الحضرمی کے غلام اور مذہباً یہودی تھے۔

اسلام
-----

خدمت نبوی صلی اللہ علیہ وسلم میں اکثر ان کی آمدورفت رہا کرتی تھی، ایک روز رسول اللہ صلی اللہ علیہ وسلم نے ان کے سامنے سورۂ یوسف تلاوت فرمائی ان پرکلام الہٰی کا ایسا اثر ہوا کہ اسی وقت حلقہ بگوشِ اسلام ہو گئے۔

تعذیب اور کتمان اسلام
---------------------

لیکن چونکہ وہ ابن حضرمی کے خاندان کے غلام تھے اور اس خانوادہ نے ابھی تک اسلام قبول نہیں کیا تھا، اس لیے ان کوڈرتھا کہ اگروہ اسلام کا اظہار کرتے ہیں توان کی جان کی خیر نہیں اس بنا پرانھوں نے اسلام قبول کیا؛ لیکن آنحضرت صلی اللہ علیہ وسلم کے یہاں آمد ورفت یاکسی اور ذریعہ سے جب انھیں ان کے اسلام قبول کرلینے کی اطلاع ہوئی توانھوں نے ان پرسختی شروع کی اور ان کودائرہ اسلام سے خارج ہونے پرمجبور کیا؛ لیکن اسلام کی تاثیر ایسی نہیں تھی کہ وہ ایک بار دل میں گھر کرجانے کے بعد زائل ہو سکے؛ چنانچہ ظاہری طور پرتوانہوں نے اسلام سے برأت کا اظہار کر دیا؛ لیکن قلب کے سوز وگداز کا حال ویسا ہی تھا؛ چنانچہ قرآن نے ان کے متعلق فرمایا:
وَقَلْبُهُ مُطْمَئِنٌّ بِالْإِيمَانِ۔

ترجمہ:اس کوکفر کے اظہار پرمجبور کیا گیا؛ لیکن اس کا قلب ایمان پرمطمئن ہے۔

فتح مکہ اور آزادی
-----------------

رسول اللہ صلی اللہ علیہ وسلم جب مکہ میں تھے اسی وقت انھوں نے اسلام قبول کر لیا تھا؛ لیکن فتح مکہ تک اپنے اسلام کوچھپاتے رہے جب مکہ فتح ہو گیا توآنحضرت صلی اللہ علیہ وسلم کی خدمت میں آئے اور اپنی تکالیف اور گذشتہ مشقتوں کا اظہار کیا، آنحضرت صلی اللہ علیہ وسلم نے خرید کرآزاد کر دیا، آزادی کے بعد انھوں نے پوری زندگی بڑی فارغ البالی سے گزاری۔

نکاح
----

بنی عامر کی کسی معزز عورت سے ان کی شادی ہوئی تھی۔

ذریعہ معاش
----------

تلوار اور برتن وغیرہ کی صفائی اور قلعی کا کام ان کا ذریعہ معاش تھا۔

فضائل
-----

بہت سی آیتوں کے سبب نزول کے ضمن میں ان کا نام بھی آتا ہے، طبری نے اس آیت کے ضمن میں:
وَلَقَدْ نَعْلَمُ أَنَّهُمْ يَقُولُونَ إِنَّمَا يُعَلِّمُهُ بَشَرٌ لِسَانُ الَّذِي يُلْحِدُونَ إِلَيْهِ أَعْجَمِيٌّ وَهَذَا لِسَانٌ عَرَبِيٌّ مُبِينٌ۔

ترجمہ:اور ہم کومعلوم ہے کہ یہ لوگ یہ بھی کہتے ہیں کہ ان کوتوآدمی سکھاتا ہے جس شخص کی طرف اس کی نسبت کرتے ہیں اس کی زبان توعجمی ہے اور یہ قرآن صاف عربی ہے۔

حوالہ جات
---------

1. ↑  (اصابہ:1/221)
2. ↑  (النحل:106)
3. ↑  (اصابہ جلد:1/221)
4. ↑  (اصابہ:1/224)
5. ↑  (النحل:103)
**آمنہ نواز** (پیدائش: 18 ستمبر 1979ء) ایک امریکی نشریاتی ادارے میں صحافی ہیں اور پی بی ایس نیوز کی  نامہ نگار اور متبادل میزبان ہیں۔ اپریل 2018 میں پی بی ایس میں شمولیت سے قبل انھوں نے  اے بی سی نیوز اور این بی سی نیوز میں میزبانی اورنامہ نگاری کے فرائض سر انجام دیے۔ انھیں متعدد ایوارڈ مل چکے ہیں جن میں ایمی ایوارڈ اور سوسائٹی فار فیچر جرنلزم ایوارڈ بھی شامل ہے۔

### ابتدائی زندگی اور کیریئر

آمنہ نواز  کی پیدائش ورجینیا میں پاکستانی والدین کے گھر ہوئی۔ ان کے والد پاکستان میں صحافی  تھے۔  2001 میں  انھوں نے سیاست ، فلسفہ اور معاشیات میں یونیورسٹی آف پنسلونیا سے بیچلر ڈگری حاصل کی ۔ انھوں نے لندن اسکول آف اکنامکس سے تقابلی سیاست میں ماسٹر ڈگری حاصل کی ۔ آمنہ کو پہلے وکالت کا شوق تھا لیکن اے بی سی نیوز سے وابستہ ہونے کے بعد انھوں نے صحافت کو ہی اپنا کیرئیر بنانے کا فیصلہ کیا ۔ انھوں نے  ابتدا میں نائٹ لائن کے لیے بھی کام کیا۔

### صحافت کا سفر

وہ 2003ء میں این بی سی میں شامل ہوئیں بعد ازاں ڈیٹ لائن این بی سی سے وابستہ ہوگئیں جہاں انھوں نے دستاویزی فلموں میں کام کیا این بی سی کی تفتیشی ٹیم میں وہ رہن (mortgage) کے بحران سے متعلق تحقیقات کی پروڈیوسر تھیں جسے 2008ء کے بزنس اور مالیاتی رپورٹنگ کے لیے ایمی ایوارڈ کے لیے نامزد کیا گیا تھا۔  2009ء میں انھوں نے بین الاقوامی رپورٹنگ پروجیکٹ  کیے ساتھ کام کیا۔

2010ءمیں انھوں  نے این بی سی نیوز اسپیشل کے نیوز اور دستاویزی فلم ایمی ایوارڈ برائے پروگرام اوباما وائٹ ہاؤس کے اندر مشترکہ طور پر جیتا بعد ازاں وہ این بی سی کے اسلام آباد بیورو میں نامہ نگار اور بیورو چیف بن گئیں ۔ آمنہ نواز نے 2015ء میں اے بی سی نیوز میں شمولیت اختیار کی۔ انھوں نے 2016ءمیں امریکی انتخابات اور قومی سیاسی نشریات کی میزبانی کی۔ وہ اپریل 2018ء میں پی بی ایس میں شامل ہوگئیں۔

### ایوارڈ

* نیوز اور دستاویزی ایمی ایوارڈ
* سوسائٹی فار فیچرز جرنلزم ایوارڈ

حوالہ جات
---------

1. ↑  "From War Zones to Cyberspace: A Q&A with journalist Amna Nawaz"[*مردہ ربط*], *Jade Magazine*, Summer 2015
2. ↑  Matthew, Shaj, "NBC producer, Penn alumna speaks on career",*The Daily Pennsylvanian*, 04/26/2011
3. 1 2 3 4  Chan, Rosalie, "A Life of Risk: How Foreign Correspondent Amna Nawaz Became a Champion for Asian American Issues", *Mochi Magazine*, August 28, 2015
4. ↑  "Amna Nawaz"۔ International Reporting Project۔ 12 اکتوبر 2019 میں اصل سے آرکائیو شدہ۔ اخذ شدہ بتاریخ April 12, 2018  الوسيط `|url-status=` تم تجاهله (معاونت)
5. ↑  
**لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
6. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
7. ↑  Hunter Moyler On 12/19/19 at 7:00 PM EST (2019-12-19)۔ "Who are the moderators of the December Democratic debate? Judy Woodruff, Amna Nawaz, Yamiche Alcindor and Tim Alberta to question candidates"۔ Newsweek (بزبان انگریزی)۔ اخذ شدہ بتاریخ 20 دسمبر 2019
دیگر استعمالات کے لیے، دیکھیے التائی۔
التائی پہاڑی سلسلے کا نقشہ
**التائی پہاڑ Altai Mountains ( /ɑːlˈtaɪ/ )، جسے Altay Mountains** بھی کہتے ہیں، وسطی ایشیا اور مشرقی ایشیا کا ایک پہاڑی سلسلہ ہے، جہاں روس، چین، منگولیا اور قازقستان آپس میں ملتے ہیں اور جہاں دریائے ارتیش اور اوب کے ہیڈ واٹر ہیں۔ ماسیف شمال مشرق میں سیان پہاڑوں کے ساتھ ضم ہو جاتا ہے اور آہستہ آہستہ جنوب مشرق میں نیچے کی طرف جاتا ہے، جہاں یہ صحرائے گوبی کے بلند سطح مرتفع میں ضم ہو جاتا ہے۔ یہ تقریباً °45 سے °52 شمال اور تقریباً °84 سے °99 مشرق تک پھیلا ہوا ہے۔

یہ خطہ بہت کم آباد ہے لیکن نسلی طور پر متنوع آبادی ہے، جس میں روسی، قازق، التائی، منگول اور وولگا جرمن شامل ہیں، حالانکہ بنیادی طور پر نیم خانہ بدوش لوگوں کی مقامی نسلی اقلیتوں کی طرف سے نمائندگی کی جاتی ہے۔  مقامی معیشت گائے، بھیڑ، گھوڑے پالنے، شکار، زراعت، جنگلات اور کان کنی پر مبنی ہے۔  التائی زبانوں کا خاندان اس پہاڑی سلسلے سے اپنا نام لیتا ہے۔

حوالہ جات
---------

1. ↑  Worboys Graeme (2010)۔ Connectivity Conservation Management: A Global Guide۔ Earthscan۔ صفحہ: 247۔ ISBN 9781844076031۔ The population of the Altai frontier regions is mostly represented by indigenous ethnic minorities of semi nomadic stockbreeders: Kazakhs, Altais (Telenghets), Tuvins, Dyurbets, and Ugyurs.
2. ↑  James Stuart Olson (1994)۔ An Ethnohistorical Dictionary of the Russian and Soviet Empires۔ Greenwood Press۔ صفحہ: 32۔ ISBN 9780313274978۔ The traditional Altai economy revolved around breeding cattle and hunting. They also bred deer and harvested the animals for their antlers, which were exported to China for use in the manufacture of folk medicines.
**شیزہ شاہد** ایک پاکستانی ،سماجی کارکن ، سرمایہ کار اور معلمہ ہیں۔ وہ غیر منافع بخش ملالہ فنڈ کی شریک بانی اور سابق سی ای او ہیں ، جو ہر لڑکی کے تعلیم کےفروغ کے لیے کوشاں ہے۔  2013 میں انھیں ٹائمز جریدے نے 30 سال سے کم عمر متاثر ترین افراد میں شامل کیا اور 2014 میں، *فوربس* 'جریدے نے بھی انھیں 30 افراد کی فہرست میں رکھا۔ "وہ امن کے نوبل انعام یافتہ ملالہ یوسف زئی کی مینٹور کے طور پر بھی مشہور ہیں۔  

شیزہ شاہد پاکستان کے دار الحکومت اسلام آباد میں پیدا ہوئے اور وہیں ان کی پرورش ہوئی۔ انھوں نے نوعمری کےسال ایک رضاکار کارکن کی حیثیت سے گزارے۔ 14 سال کی عمر میں انھوں نے خواتین کے قید خانوں میں کام کرنا شروع کیا جو مختلف جرائم کے مرتکب ہوئے تھے۔ انھوں نے 2005 میں کشمیر میں آنے والے ایک مہلک زلزلے کے بعد ایک امدادی کیمپ میں رضاکار کی حیثیت سے کام کیا ،جس میں تقریبا 85،000 افراد مارے گئے تھے۔

کیریئر
------

18 سال کی عمر میں ، شاہد نے اسٹینفورڈ یونیورسٹی میں اعلی تعلیم حاصل کرنے کے لیے اسکالرشپ حاصل کی اور 2011 میں گریجویشن کیا۔ خواتین کی تعلیم کے خلاف طالبان کی جانب سے پابندی کے بارے میں سن کر وہ 2009 میں پاکستان لوٹی تھیں۔  2011 میں اپنی اعلی تعلیم مکمل کرنے کے بعد ، انھوں نے دبئی میں مک کینسی اینڈ کمپنی کے دفتر میں ماہر تجزیہ کار کی حیثیت سے کیریئر اپنائی۔ 2017 میں ، اس نے NOW Ventures کی مشترکہ بنیاد رکھی ، جو اسٹارٹ اپ فنڈنگ پر توجہ مرکوز کرتی ہے۔ 

شاہد خواتین کو بااختیار بنانے اور بچوں کی تعلیم کی اہمیت کے موضوعات پر مختلف ممالک کی یونیورسٹیوں میں لیکچر اور تقریر بھی کرچکی ہیں۔

حوالہ جات
---------

1. ↑  Emily Canal۔ "How Shiza Shahid And The Malala Fund Are Championing For Girls' Rights"۔ Forbes (بزبان انگریزی)۔ اخذ شدہ بتاریخ 14 نومبر 2019
2. ↑  "Shiza Shahid"۔ www.caa.com۔ اخذ شدہ بتاریخ 14 نومبر 2019
3. ↑  Shiza Shahid (25 April 2014)۔ "A 16-Year-Old Convinced Me to Change Careers"۔ ELLE (بزبان انگریزی)۔ اخذ شدہ بتاریخ 14 نومبر 2019
4. ↑  Catherine Clifford (21 January 2014)۔ "You Know Malala. Now, Meet Shiza."۔ Entrepreneur (بزبان انگریزی)۔ اخذ شدہ بتاریخ 14 نومبر 2019
5. ↑  Nakia Richardson (13 March 2019)۔ "Women's education activist Shiza Shahid visits campus"۔ The Daily Aztec۔ اخذ شدہ بتاریخ 14 نومبر 2019
6. ↑  "After Malala: Shiza Shahid's plan to change the world for good"۔ South China Morning Post (بزبان انگریزی)۔ 30 September 2016۔ اخذ شدہ بتاریخ 14 نومبر 2019
7. ↑  Desiree Chen (17 September 2019)۔ "Entrepreneur to discuss creating social change at Elmhurst College"۔ Daily Herald (بزبان انگریزی)۔ اخذ شدہ بتاریخ 14 نومبر 2019
8. ↑  "Shiza Shahid at The University of Redlands"۔ inlandempire.us۔ اخذ شدہ بتاریخ 14 نومبر 2019
**فاطمہ عالیہ توپوز** جنہیں اکثر **فاطمہ عالیہ** کے نام سے جانا جاتا ہے ، ایک ترک ناول نگار ، کالم نگار ، مضمون نگار ، خواتین کے حقوق کی کارکن اور انسان دوست شخصیت کی مالک تھیں۔ اگرچہ اس سے قبل 1877 میں ترکی کی مصنفہ ظفر خانم کا شائع کردہ ناول آچکا تھا،  مگر چونکہ یہ ان کا واحد ناول رہا ،اس لیے فاطمہ  کو اپنے پانچ ناولوں کے ساتھ ادبی حلقوں میں ترک ادب کی پہلی خاتون ناول نگار کے طور پرجانا جاتا ہے۔

### ابتدائی زندگی

فاطمہ 9 اکتوبر 1862 کو قسطنطنیہ میں پیدا ہوئیں۔ وہ معروف  سرکاری ملازم ، مشہور مورخ اور بیوروکریٹ احمد جودت پاشا (1822–1895) اور ان کی اہلیہ ادویہ رابعہ  کی دوسری اولاد تھیں۔ ان کے دو بہن بھائی تھے، ایک بھائی علی سدات اور ایک بہن امینہ سمیعہ۔
1878 میں ، وہ اپنے خاندان کے ساتھ نو ماہ دمشق میں بھی  رہیں۔
فاطمہ عالیہ نے غیر رسمی طور پر گھر میں تعلیم حاصل کی ، چونکہ اس وقت ، لڑکیوں کے لیے باضابطہ اسکول میں داخلہ لینا عام بات نہیں تھی ۔ اپنے فکری تجسس کی وجہ سے ، انھوں نے عربی اور فرانسیسی زبان میں اعلیٰ درجے کی مہارت حاصل کی۔
1879 میں ، جب وہ سترہ سال کی ہوئیں ، تو ان کے والد نے ان کی شادی کا اہتمام کپتان میجر (عثمانی ترکی: کول آغا سی) محمد فائق بے ، سلطان عبد الحمید ثانی کے معاون اور غازی عثمان پاشا (محاصرہ پلونہ (1877) کے ہیرو)کے بھتیجے، سے کیا۔ جن سے انھوں نے چار بیٹیوں کو جنم دیا: خدیجہ (پیدائش 1880) ، عائشہ (پیدائش 1884) ، نعمت (پیدائش 1900) اور زبیدہ عصمت (پیدائش 1901)۔
ان کے شوہر ایک قدامت پسند  شخص تھے اور انھیں شادی کےابتدائی سالوں کے دوران غیر ملکی زبان میں ناول پڑھنے کی اجازت نہیں تھی۔

### آخری سال

ان کی سب سے چھوٹی بیٹی زبیدہ عصمت نے 1926 میں عیسائیت قبول کرلی اور ترکی چھوڑ دیا تاکہ رومن کیتھولک راہبہ بنیں۔  فاطمہ عالیہ نے 1920 کی دہائی میں اپنی بیٹی کی تلاش میں اور اپنی صحت کی وجہ سے بھی کئی بار فرانس کا سفر کیا۔ 1928 میں ، انھوں نے اپنے شوہر کو کھو دیا۔ 21 جون 1934 کو ترکی میں قانونِ کنیت نافذ ہونے کے بعد فاطمہ عالیہ نے اپنا خاندانی نام "توپوز" اپنا لیا۔ خراب صحت اور مالی پریشانی میں زندگی گذارنے کے بعد وہ 13 جولائی 1936 کو استنبول میں انتقال کر گئیں۔ انھیں فریکوئے قبرستان میں سپرد خاک کر دیا گیا۔

حوالہ جات
---------

1. 1 2  Proleksis enciklopedija ID:  — بنام: Aliye Topuz Fatma — عنوان : Proleksis enciklopedija
2. ↑  "Zafer Hanim'in Ask-i Vatan Romani"۔ February 26, 2012 میں اصل سے آرکائیو شدہ۔ اخذ شدہ بتاریخ 05 مارچ 2016  الوسيط `|url-status=` تم تجاهله (معاونت)
3. ↑  Yunus, Ceyda (28 March 2008)۔ "Fatma Aliye kime uzak?" (بزبان التركية)۔ Milliyet۔ اخذ شدہ بتاریخ 03 مئی 2009  صيانة CS1: لغة غير مدعومة (link)
4. ↑  "Fatma Aliye Hanım" (بزبان التركية)۔ Edebiyat Öğretmeni۔ اخذ شدہ بتاریخ 03 مئی 2009  صيانة CS1: لغة غير مدعومة (link)
5. ↑  "فاطمہ عالیہ خانم" (بزبان ترکی)۔ زمان۔ 12 اپریل 2009 میں اصل سے آرکائیو شدہ۔ اخذ شدہ بتاریخ 03 مئی 2009  الوسيط `|url-status=` تم تجاهله (معاونت); تحقق من التاريخ في: `|archive-date=` (معاونت)
**فدا خالدی دہلوی** (پیدائش:10 اپریل 1920ء - 2 مارچ 2001ء) پاکستان سے تعلق رکھنے والے اردو زبان کے نامور شاعر تھے۔ وہ بیخود دہلوی تلمیذِ رشید داغ دہلوی کے شاگرد تھے۔ فدا خالدی شاعری میں اساتذہ میں شمار ہوتے تھے۔ ادیب رائے پوری، ڈاکٹر عزیز احسن، سید معراج جامی، صبیح الدین رحمانی، پروفیسر خیال آفاقی، سرفراز ابد، اختر اندوری اور ڈاکٹر آفتاب مضطر ان کے مشہور شاگردوں میں سے ہیں۔

حالات زندگی
-----------

فدا خالدی 10 اپریل 1920ء میں دہلی، برطانوی ہندوستان میں پیدا ہوئے۔ پیدائشی نام عبد الحمید اور فدا تخلص تھا، مگر فدا خالدی کے قلمی نام سے شہرت پائی۔ ان کی پیدائش ایک علمی گھرانے میں ہوئی۔ والدِ گرامی کا نام امداد علی تھا۔ سلسلۂ نسب صحابی حضرت خالد بن ولید سے جا ملتا ہے۔ ان کی والدہ بستی بیگم کے دادا عبد اللہ بیگ بہادر شاہ ظفر کے پھوپھی زاد بھائی تھے۔ دہلی میں گڑھی عبد اللہ بیگ انھیں کے نام سے منسوب ہے۔ فدا خالدی نے ابتدائی تعلیم کے بعد فارسی اور اردو میں منشی فاضل اور ادیب فاضل کے امتحان پاس کیے۔ 14 برس کی عمر میں شاعری کی طرف متوجہ ہوئے اور بیخود دہلوی جانشیں مرزا داغ دہلوی کی شاگردی اختیار کی۔ تقسیم ہند کے بعد کراچی میں منتقل ہو گئےاور اورینٹل کالج کراچی میں اردو کے لیکچرار مقرر ہو گئے۔ مدت ملازمت گزارنے کے بعد یہیں سے ریٹائر ہوئے۔ فدا خالدی نے بیک وقت کئی اصنافِ سخن میں طبع آزمائی کی۔ غزل میں ان کا فن عروج پر ہے۔ لیکن رباعی کے وہ بے مثال شاعر ہیں۔ ان کی مطبوعہ تصانیف میں **آتشِ جذبات** (غزل)، **آتشِ احساس** (غزل)، **آتشِ خوابیدہ** (رباعیات)، **آتشِ امروز** (نظمیں)، **م ص** (حمد و نعت، بزمِ یوسفی کراچی 1983ء)، **آتشِ افکار** (رباعیات) شامل ہیں۔

وفات
----

فدا خالدی دہلوی 2 مارچ 2001ء میں کراچی، پاکستان میں انتقال کر گئے۔ انھیں کراچی کے میوہ شاہ قبرستان میں سپردِ کیا گیا۔

نمونۂ کلام
----------

نعت

|  |  |  |
| --- | --- | --- |
| درازی شامِ غم کی مختصر ہو |  | پہنچ جاؤں مدینے تو سحر ہو |
| نظر ہو جس پر سلطانِ اُمم کی |  | جہاں اُس کے نہ کیوں زیرِ اثر ہو |
| کسی عنوان بر آئے تمنا |  | کسی صورت مدینے کا سفر ہو |
| بھٹک سکتا نہیں راہِ وفا میں |  | تمہاری یاد جس کی راہ بر ہو |
| مری قسمت بھی چمکے ماہِ طیبہ |  | کسی دن میری جانب بھی گزر ہو |
| مری قسمت بھی چمکے ماہِ طیبہ |  | کسی دن میری جانب بھی گزر ہو |
| فدا! حاصل ہو جو قربِ شہِ دیں |  | مجھے بھی اپنی ہستی کی خبر ہو |

حوالہ جات
---------

1. 1 2  ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، 2015ء، ص84
2. 1 2  منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 412
3. ↑  فدا خالدی، م ص، بزمِ یوسفی کراچی، 1983ء، ص 94
**دار العلوم اسلامیہ رحمانیہ ہری پور** اس کے بانی خواجہ عبد الرحمن چھوہروی ہیں۔

قیام
----

اس کا قیام 1903ء بمطابق 1321ھ میں ہوا

موسس
----

خواجہ عبد الرحمن نے یہ ادارہ ایک چھوٹے سے مدرسہ کی حیثیت سے قائم کیا اب اس کی حیثیت ہزارہ کی سطح پر ایک بڑی اسلامی درسگاہ ہو گئی۔اس مدرسہ کی ساری ترقی و توسیع،شہرت و مقبولیت خواجہ عبد الرحمٰن چھوہروی کے اخلاص و للّہیت، بلند ہمتی و بلند نظری کی مرہون منت ہے

اساتذہ کرام
-----------

خوش قسمتی سے دار العلوم اسلامیہ رحمانیہ کو روزِ اول سے مخلص کارکن اور صاحبِ دل اساتذہ کا تعاون بھی حاصل رہا،جس کی وجہ سے تقویٰ و طہارت، اخلاص ،تواضع اور خاکساری کی روح ہزارہ کے ماحول پر طاری رہی،ان کے باکمال اور مشہور اساتذہ یہ ہیں۔ قاضی عبد السبحان(ہری پور)،مولانا خلیل الرحمٰن (سکندر پور)، مفتی سیف الرحمٰن (کھلابٹ) ، مولانا زبیر شاہ( اٹک)، مولٰناعبدالحکیم قادری (لاہور)، مولٰنا ا میرشاہ ( پشاور)، مولٰنا اللہ دتہ ( سرگودھا)، مولٰنا امیر علی شاہ (مانسہرہ)، مولٰنا دلنواز( فیصل آباد)، مولٰنا محبوب (مردان)، قاضی محمد ارشاد(میر پور کشمیر)، مولٰنا معرفت حسین (مانسہرہ)۔

تعداد طلبہ
----------

موجودہ اعداد و شمار کے مطابق زیرتعلیم طلبہ کی تعداد تقریباچار سو ہے۔

فارغ التحصیل
------------

دار العلوم اسلامیہ رحمانیہ کی سو سالہ تاریخ میں تحصیلِ علم کر کے نکلنے والوں کی تعداد چار ہزار سے بھی زیادہ ہے۔ جن میں ڈھائی ہزار فارغ التحصیل علما ہیں جنھوں نے سند فراغ حاصل کی۔ اس دار العلوم کا شمار پاکستان کے قدیم اداروں میں ہوتا ہے۔ متعدد فضلاء نے سیاسی میدان اور وطنِ عزیز کے دفاع میں بھی کارہائے نمایاں انجام دیے ہیں۔تمسک بالدین، مسلک احناف کی سختی سے پابندی، اسلاف کی روایات کی حفاظت اور سنت کی مدافعت ان علماءحق کا شعار رہا ہے۔

حوالہ جات
---------

1. ↑  تاریخ ہزارہ ،صفحہ 666،ڈاکٹڑ شیر بہادر خان پنی،دارالشفا ایبٹ آباد
2. ↑  حافظ نذر احمد، جائزہ مدارس عربیہ مغربی پاکستان، مسلم اکادمی، محمد نگر، علامہ اقبال روڈ لاہور1972ء،ص 45
**ارشد ایوب** (پیدائش: 2 اگست 1958ء) ایک سابق بھارتی کرکٹ کھلاڑی ہے جس نے 1987ء سے 1997ء تک 13 ٹیسٹ میچ اور 32 ایک روزہ بین الاقوامی میچ کھیلے۔

### کیریئر

جنوری 2010ء میں، وہ بنگلہ دیش میں منعقدہ سیریز اور آسٹریلیا میں ورلڈ کپ 2015ء کے لیے ہندوستانی کرکٹ ٹیم کے مینیجر بنے۔ وہ ایچ سی اےکے سابق صدر ہیں۔ ایوب حیدرآباد ، آندھرا پردیش میں پیدا ہوئے۔ انھوں نے88-1987ء میں ویسٹ انڈیز کے خلاف دہلی میں ڈیبیو کیا۔ جب ویسٹ انڈیز نے چوتھی اننگز میں 276 رنز کا تعاقب کیا تو ایوب نے تنہا جنگ لڑی، جس میں ویسٹ انڈیز کی پانچ میں سے چار وکٹیں گر گئیں۔  ان کے ببچے - امل ایوب، عنبرین ایوب، عمار ایوب اور عاقب ایوب ہیں۔

### ارشد ایوب کرکٹ اکیڈمی

ارشد ایوب کرکٹ اکیڈمی 1998ء میں خود ارشد ایوب نے حیدرآباد کے علاقے مساب ٹینک میں قائم کی تھی۔ اس کے بعد سے اکیڈمی نے انڈر 14 سے لے کر رانجی ٹرافی تک ہر سطح پر بہت سے کھلاڑیوں کا حصہ ڈالا ہے۔ 2013ء میں اکیڈمی کے 20 کھلاڑیوں نے حیدرآباد کی ریاستی ٹیموں کی نمائندگی کرتے ہوئے انڈر 14، انڈر 16، انڈر 19 انڈر 22 اور رنجی ٹرافی کا مشاہدہ کیا۔

مزید دیکھیے
-----------

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست

حوالہ جات
---------

1. ↑  "Arshad Ayub's debut Test"۔ Cricinfo
2. ↑  "Welcome to Arshad Ayub Cricket Academy"۔ 17 مئی 2014 میں اصل سے آرکائیو شدہ۔ اخذ شدہ بتاریخ 23 اپریل 2014
**مفتی حاجی محمد یار بن محمد شریف سلطانوف**((باشقیر: Мөхәммәтйәр Мөхәммәтшәрип улы Солтанов)‏؛1915-1837) مسلم مذہبی رہنما، اورنبرگ مسلم روحانی مجلس کے پانچویں مفتی تھے۔

سوانح حیات
----------

 محمد یار سلطانوف کی مفتی کے طور پر25 ویں سالگرہ کے اعزاز میں کتاب "خانانِ تاتار" ، پرانی تاتار زبان میں ،از قاسم بیکولوف التنچالی ، 1911 میں شائع ہوئی۔
آپ ضلع مین زیلنسکی (اب اس کا کوئی وجود نہیں ، یہ جمہوریہ تاتارستان کے اکتانیش ضلع کا حصہ تھا)کے اوبلاست باسروسکایا کے گاؤں میستیووف(مچھتی ، مچٹیف) میں پیدا ہوئے۔ ایک شریف باشقیر خاندان "سلطانوف" سے تعلق رکھتے تھے۔ جامعہ قازان سے تعلیم حاصل کی۔

سن 1857 - 1859 میں ، محمد یار سلطانوف نے باشقیر مشریک فوج کے کماندار کے خانہ مسودہ سازی(ڈرافٹنگ روم) میں خدمات انجام دیں ، 1861 - 1866 کے دوران 20 ویں اور 7ویں مینزلنسکی چھاؤنیوں کے سربراہ رہے۔ باشقردستان میں چھاؤنی انتظامی نظام کے خاتمے کے بعد، 1866 - 1885 میں انھوں نے صوبہ اوفا کے اضلاع مینزیلینسکی اور بیلفسکی میں ثالثِ امن اور مجسٹریٹ کے طور پر خدمات سر انجام دیں۔ محمد یار سلطانوف متعدد صوبائی سرپرستی کمیٹیوں کے ناظم اور رکن بھی تھے۔

1886 میں انھیں مفتی اور اورنبرگ مسلم روحانی مجلس کا صدر مقرر کیا گیا ۔

1893 میں انھوں نے حج کیا اور عثمانی خلیفہ سلطان عبد الحمید ثانی نے ان کا استقبال کیا۔سلطان عبد الحمید نے انھیں نشانِ عثمانیہ بھی عطا کیا۔

پہلی جنگ عظیم کے آغاز میں ، سلطنت عثمانیہ کے شیخ الاسلام نے (روس سمیت) اتحادی ممالک کے مسلمانوں سے اپنی حکومتوں کے خلاف اعلانِ جہاد  کرنے کی اپیل کی۔ اس کے جواب میں ، مفتی سلطانوف نے روسی مسلمانوں سےاپنی ہم مذہب عثمانی سلطنت کی مخالفت کرنے کا مطالبہ کیا۔

ان کا انتقال 1915 میں ہوا۔ انھیں اوفا میں پہلی جامع مسجد کے احاطے میں سپرد خاک کر دیا گیا۔

سلطانوف کو پیش کردہ حضورؐ کا موئے مبارک
---------------------------------------

مارچ 1893 میں ، سلطان نے سلطانوف کو حضرت محمد ؐ کا موئے مبارک(بال) پیش کیا۔ 1961 تک ، روسی انتظامیہ مسلسل سوویت روس کے یورپی حصے اور سائبیریا کے مسلمانوں کو اس کا دیدار کراتی رہی۔ سن 1954 میں ،سربراہ کونسل برائے مذہبی امور پولیانسکی چہارم نے ، باشقیر خودمختار سوویت اشتراکی جمہوریہ کے لیے کونسل کے کمشنر کو ہدایت کی کہ وہ موئے مبارک کی زیارت کرنے پر پابندی نہ لگائے ۔ پولیانسکی کی موت کے بعد ، 1961 میں ، سوویت حکام نے اس کی زیارت پر پابندی عائد کردی۔

اعزازات
-------

* تمغا سینٹ سٹنیسلس ،درجہ اول ، 1888 ۔
* نشانِ عثمانیہ ، درجہ دوم ، 03/19/1893۔
* تمغا سینٹ انا، درجہ اول، 1896۔
* تمغا مقدس اینڈریو ، 1898 ۔

ثقافتی عکاسی
------------

پایہ تخت عبدالحمید میں مفتی محمد یار سلطانوف کا کردار فلمایا گیا ہے۔

نکات
----

1. ↑  *Исхаков С. М.* Отношение российских мусульман к Первой мировой войне // Российская история. — 2014. — № 5. — С. 111.
2. ↑  *Ахмадуллин В. А.* Деятельность советского государства и духовных управлений мусульман по организации паломничества (1944—1965 гг.): анализ исторического опыта и значение для современности. — М.: Исламская книга, 2016. — С. 99.

حوالہ جات
---------

* 
* *حسینوف جی۔ بی۔*باشقیر کے اعلیٰ خاندان : سلطانوف ،سرطلانوف ۔آرکائیو شدہ (Date missing) بذریعہ vatandash.ru (Error: unknown archive URL) // "وتنڈاش "۔ 2002. نمبر 7. سی 99-122۔





1. ↑  اعظم توف ڈی۔ڈی۔ (1996)۔ سلطانوف محمد یارمحمد شری پووچ۔//باشقورستان: ایک مختصر دائرۃ المعارف۔ اوفا: باشقیر انسایکلوپیڈیا۔ صفحہ: 551۔ ISBN 5-88185-001-7
**تحریکِ لبیک پاکستان** (ٹی ایل پی) ایک پاکستانی سیاسی جماعت ہے، جو تحریک لبیک یا رسول اللہ نامی جماعت کے سربراہ خادم حسین رضوی کی زیر قیادت قائم ہوئی۔ 26 جولائی 2017ء کو الیکشن کمیشن پاکستان میں رجسٹر ہوئی اور اس تنظیم کو کرین کا انتخابی نشان دیا گیا۔ موجود امیر جانشین سعد حسین رضوی ہیں، جن پر مقدمات قائم کر کے انھیں جیل بھیج دیا گیا تھا۔

بنیاد
-----

اس تحریک کی بنیاد کا سبب 29 فروری 2016ء کو حکومت پاکستان کی طرف سے سابق گورنر پنجاب سلمان تاثیر کے قاتل ممتاز قادری کو دی جانے والی پھانسی کی سزا کے بعد اگلے دن یکم مارچ کو لیاقت باغ، راولپنڈی میں ہونے والی نماز جنازہ میں کثیر عوامی اجتماع بنا۔ اس تحریک کا مقصد سیاسی اسلامی خلا کو پر کرنا بنا۔ پھانسی کی خبر عام ہونے کے بعد ملک کے مختلف علاقوں میں احتجاج کیا گیا، جبکہ شہر میں دفعہ 144 نافذ کر کے نقض امن کے ڈر کی وجہ سے جلسے اور جلوسوں کے انعقاد پر حکومت نے فوری پابندی لگا دی تھی۔

ضمنی انتخابات 2017ء
-------------------

* نواز شریف کی نااہلی پر خالی ہونے والی حلقہ این اے۔120 کی نشست پر ہونے والے ضمنی انتخابات 17 ستمبر 2017ء میں پہلی بار انتخاب لڑا اور تیسری پوزیشن لی۔
* گلزار خان کی وفات پر خالی ہونے والی حلقہ این اے۔4 کی نشست پر ہونے والے ضمنی انتخابات 2017ء میں پانچویں پوزیشن حاصل کی۔

ضمنی انتخابات 2018ء
-------------------

جہانگیر ترین کی نااہلی پر خالی ہونے والی حلقہ این اے۔154 کی نشست پر ہونے والے ضمنی انتخابات 12 فروری 2018ء میں تیسری پوزیشن حاصل کی۔

تنازعات
-------

 تفصیلی مضمون کے لیے **تحریک لبیک احتجاج، 2017ء** ملاحظہ کریں۔
تحریک لبیک پاکستان نے آئینی ترمیم *الیکشن بل 2017* میں *حلف نامہ* کے الفاظ کو بدلنے کے خلاف احتجاج کیا، جس کے خلاف حکومت نے بڑے پیمانے پر گرفتاریاں عمل میں لائیں۔ اس دوران میں تحریک کے آٹھ افراد قتل اور 200 سے زائد زخمی ہوئے۔

حوالہ جات
---------

1. ↑
2. ↑  "تحریک لبیک پاکستان کا قیام"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 9 نومبر 2017  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. ↑  دی گارجین
4. ↑  "Outstanding Performance by TLP in NA-120 Third Position"۔ 14 اپریل 2021 میں اصل سے آرکائیو شدہ۔ اخذ شدہ بتاریخ 15 نومبر 2017  الوسيط `|url-status=` تم تجاهله (معاونت)
5. ↑
6. ↑  "NA-154 Lodhran-I By-Election 12 فروری 2018 results | Mera Watan"۔ 16 فروری 2018 میں اصل سے آرکائیو شدہ۔ اخذ شدہ بتاریخ 25 فروری 2018  الوسيط `|url-status=` تم تجاهله (معاونت)
7. ↑
**نینسی نیش** ، **ماؤڈ ملر**(پیدائش: 1897ء) ایک امریکی خاتون اداکارہ تھیں۔ وہ 1920ء کی دہائی سے لے کر 1940ء کی دہائی کے اوائل تک فلموں میں نظر آئیں۔ اس کے کئی اہم کردار تھے جن میں *اپ اسٹریم* اورامیر لیکن ایماندار شامل ہیں۔ اسے اپنے ابتدائی کیریئر کے دوران "فوکس پکچرز میں نوجوانوں" میں سے ایک کے طور پر ترقی دی گئی۔

کیرئیر
------

مرسڈیز، ٹیکساس کے قریب کھیتی باڑی کرنے والوں کے خاندان میں پیدا ہوئی، نیش فلموں میں دکھائے جانے والے اعلیٰ فیشن کو دوبارہ بنانے میں دلچسپی رکھتی تھی اور اکثر ان کی نقل کرنے کے لیے اداکاراؤں کے پہننے والے لباس پر نوٹ لیتی تھیں۔ 1926ء میں ہالی ووڈ کے دورے پر اس نے 60 دیگر درخواست دہندگان کے ساتھ *دی سٹی* میں اداکاری کے لیے آڈیشن دینے کا فیصلہ کیا، اور یہ حصہ جیت لیا۔ یہ اگلے ہفتے یونیورسٹی آف ٹیکساس میں جانے کے اس کے منصوبوں سے متصادم ہوا، اور اسے اپنے والدین کو اس بات پر قائل کرنا پڑا کہ فلمی کیریئر کو آگے بڑھانا زیادہ اہم ہے۔ اس کا اعلان ستمبر 1926ء میں فاکس فلم کے نائب صدر ون فیلڈ شیہان نے اس سال اکتوبر میں *دی سٹی* میں اپنے پہلے کردار کی تصدیق کرنے سے پہلے ایک اداکارہ کے طور پر کیا تھا۔ اس کے بعد اس نے 1927ء کی کامیڈی فیچر *اپ اسٹریم* میں ارل فاکس کے ساتھ مرکزی کردار ادا کیا، 2009ء میں نیوزی لینڈ فلم آرکائیو میں ایک کاپی کی دریافت تک گمشدہ میڈیا سمجھا جاتا تھا۔ *ٹائمز* نے کہا کہ نیش اور ریمنڈ ہچکاک کے کام نے فلم کو "پیتھوس اور مزاح، سنسنی اور سسپنس اور کردار نگاری دی ہے جو کہ انتہائی انسانی ہے۔"

ذاتی زندگی
----------

اصل میں *لاس اینجلس ایگزامینر کے* رپورٹر اوٹو ونکلر سے شادی کی، ان کی 1930ء کی دہائی کے اوائل میں طلاق ہوگئی۔ نیش نے پھر 1933ء میں اپنے دوسرے شوہر اٹارنی جے چوٹینر سے شادی کی۔ بعد میں اس کی شادی فلم پروڈیوسر بین ہرش فیلڈ سے ہوئی جو اداکارہ ریٹا لا رائے کے سابق شوہر تھے۔
**ضلع تسمینیو** بھارتی ریاست ناگالینڈ کے 13 اضلاع میں سے ایک ضلع ہے۔ اسے 18 دسمبر 2021ء کو بنایا گیا۔ ضلع کا صدر دفتر تسمینیو میں واقع ہے۔ یہ رینگما ناگاس کا آبائی وطن ہے، جس کی آبادی 63,269 (2011ء) اور رقبہ 256 مربع کلومیٹر ہے۔

تاریخ
-----

تسمینیو ضلع کو 18 دسمبر 2021ء کو ناگالینڈ کے 13 ویں ضلع کے طور پر بنایا گیا تھا۔ نئے ضلع کی وہی حدود ہیں جو ضلع کوہیما کی سابقہ تسمینیو ذیلی ڈویژن کی ہیں۔

جغرافیہ
-------

تسمینیو ضلع 256 مربع کلومیٹر کے رقبے پر محیط ہے۔ موسم مون سون کے موسم کے ساتھ ذیلی اشنکٹبندیی ہے۔

انتظامیہ
--------

یہ ضلع دو تعلقوں (انتظامی حلقوں) پر محیط ہے، جو تسمینیو اور تسوگین ہیں۔

تسمینیو ضلع میں ایک دیہی ترقیاتی بلاکس شامل ہیں، جو تسمینیو اور تسوگین ہیں۔

آبادیات
-------

 رینگما ناگاس اپنے روایتی لباس میں
2011ء کی مردم شماری کے مطابق کوہیما ضلع کے اس وقت کے تسمینیو حلقے کی آبادی 63,629 تھی۔ یہاں کے باشندوں کی اکثریت رینگما ناگاوں کی ہے۔

نیولینڈ کی کل خواندگی کی شرح 81.71% ہے۔ بچوں کی جنس کا تناسب 980 ہے جو 1,011 کے اوسط جنس کے تناسب سے زیادہ ہے۔ 

### مذہب

2011ء کی سرکاری مردم شماری کے مطابق، عیسائیت تسمینیو میں ایک بڑا مذہب ہے جس میں دیگر مذہبی اقلیتوں کی چھوٹی آبادی ہے۔

نقل و حمل
---------

قریب ترین ہوائی اڈا دیما پور ہوائی اڈا ہے جو تسمینیو کے ضلعی ہیڈ کوارٹر سے تقریباً 100 کلومیٹر کے فاصلے پر واقع ہے۔ کوہیما چیتھو ہوائی اڈے پر فی الحال زیر تعمیر ہوائی اڈا ایک بار مکمل ہونے کے بعد تسمینیو ضلع کے قریب ترین ہوائی اڈے کے طور پر کام کرے گا۔

قریب ترین ریلوے اسٹیشن چوموکےدیما - شوخووی ریلوے اسٹیشن ہے جو تسمینیو سے 100 کلومیٹر دور واقع ہے۔

بھارت کی اہم سڑک *این ایچ 2* اس ضلع سے گزرتی ہے۔

حوالہ جات
---------

1. ↑  total area of the 2 circles.
2. ↑  total population of the 2 circles.
3. ↑  "Nagaland creates 3 more districts"۔ The Assam Tribune۔ December 18, 2021۔ اخذ شدہ بتاریخ December 18, 2021
4. 1 2  "Tseminyu Circle Population, Caste, Religion Data - Kohima district, Nagaland"۔ www.censusindia.in۔ اخذ شدہ بتاریخ 24 ستمبر 2022 [*مردہ ربط*]
سمری بختیار پورصوبہ بہار، بھارت کے سہرسہ ضلع کا ایک قصبہ اورسب ڈیوژن ہے۔ سمری بختیار پور 24 پنچایتوں کے ساتھ سہرسہ ضلع کا سب سے بڑا رقبہ ہے۔ رانی ہاٹ یہاں کا ایک اہم بازار ہے۔ مشہور سیاست دان چودھری محبوب علی قیصر کا تعلق سمری بختیار پور سے ہے۔ یہاں کے مشہور بازاروں میں رانی ہاٹ، نواب مارکیٹ اور پرانا بازار ہے۔

نام
---

بہار میں بختیار پور نام کے دو شہر ہیں۔ ایک پٹنہ کے قریب باڑھ بختیار پور ہے۔ سمری بختیار پور کے قریب بھادا گاؤں کے راستے میں ایک گاؤں ہے اسی طرف نسبت کرتے ہوئے اور نام میں فرق کرنے کے لیے اس کو سمری بختیار پور کہا گیا۔

جغرافیہ
-------

یہ 25°43′0″N 86°35′0″E پر سطح سمندر سے 31 میٹر کی اونچائی پر واقع ہے۔

سیاست
-----

سمری بختیار پور ایک ودھان سبھا کی نششت بھی ہے۔ یہ کھگڑیا ضلع لوک سبھا نششت کےتحت آتا ہے۔ سمری بختیار پور ودھان سبھا نششت میں گودھے پور، جھارا، اینا، مہیشی شمال، مہیشی جنوب، راجن پور، وغیرہ شامل ہیں۔

محل وقوع
--------

قومی شاہراہ نمبر 107 سمری بختیارپور سے ہو کر گزرتی ہے۔ سب سے قریبی ہوائی اڈہ پٹنہ ہوائی اڈا ہے۔

حوالہ جات
---------

1. ↑  "Maps, Weather, and Airports for Simri Bakhtiarpur, India"۔ Fallingrain.com۔ اخذ شدہ بتاریخ 17 جولا‎ئی 2016
قدیمی اور تحریک آزادی کی مر کزی درگاہ
ہالیجی شریف، اس درگاہ کے بانی اور تحریک آزادی کے اولین مجاہد’’پیر حماداللہ ہالیجوی ‘‘ تھے۔ہالجی شریف ، ضلع سکھر کی تحصیل پنوعاقل میں واقع ہے۔ ضلع سکھر سے 50 کلومیٹر کے فاصلے پر پنو عاقل کا شہر واقع ہے ،اس سے 10کلومیٹر کے فاصلے پر قومی شاہراہ پر ہالیجی شریف کا روحانی مرکز واقع ہے۔ ایک روایت کے مطابق اس علاقے میں ہالیجی کے نام سے قدیم دور میں ایک وادی تھی جس کے نام سے یہ علاقہ موسوم ہوااور آج اس وادی کے نام پر اس قریہ اور بستی کا نام بھی ہا لیجی شریف مشہور ہوا۔ اس کا تلفظ ’’’ہا لے جی ‘‘ ہے۔بہر حال اس کی وجہ تسمیہ کچھ بھی ہو مگریہ ایک گمنام گائوں اور وادی تھی جس کو پہلے کو ئی بھی نہیں جا نتا تھا پھر اچا نک دیکھنے میں آتا ہے کہ لوگوں کے قدم اس طرف بڑھ رہے ہیں اس کی شہرت پھیلتی گئی۔یہاں پہلے کو ئی سڑک نہیں تھی مگر ہالیجی شریف کے وجود میں آنے کے بعد یہاں پختہ سڑک بن گئی جس پرلوگوں کی آمدورفت شروع ہوئی اور یہاں بڑی تعداد میں گاڑیاں چلنے لگیں ۔

ہالیجی شریف میں تجلیات الٰہی کامرکز ہے جہاں پر مخلوق پروانوں کی طرح رخ کر تی ہے۔ درا صل یہ ایسی خانقاہیں اور صوفیائے کرام ایسے بھی ہو تے ہیں جو مرجع خلا ئق ہوتے ہیں جن کی وجہ سے اللہ تعالیٰ اپنی مخلوق کے قلوب کو اپنے ولی کی طرف رو حا نیت کی ترقی کے لیے موڑ دیتا ہے۔نامور ادیب اور پروفیسر سر ور سیف اور نا مور محقق استاد فضل اللہ مہیسر کی را ئے یہ ہے کہ اس وادی اور مقام کو یہ بھی خصوصیتحاصلہے اس کے بانی اور موجد ’ ’پیر حمادللہ ‘ؒ‘ تھے جو وقت کے ایک اہل اللہ اور ولی تھے ان کے رو حا نی سلسلے کی کڑیاں سندھ کی مشہور رو حا نی خانقاہوں سے ملتی ہیں جن میں پیر جو گوٹھ ،بھرچونڈی شریف ، سو ئی شریف اور امروٹ شریف سے شامل ہیں۔پیر حماداللہ بن میاں محمود بن حماداللہ کا خا ندان اصلاً راجستھان سے تعلق رکھتا تھا۔ اجمیر میں کہیں بو دو باش تھی، سندھ میں یہ خاندان ’’ انڈ ھڑ ‘‘ کے نام سے معروف ہے۔ سا تویں صدی میں میاں مو سیٰ نواب ؒ مشہور سہروردی بزرگ حضرت شیخ [[بہاالدین زکریا ملتانی] ؒؒ] کے بھانجے اور خلیفہ تھے اسی وجہ سے اس قوم کا روحانی تعلق ملتان سے ہے اور یہ تعلق اب بھی کسی نہ کسی صورت میں قائم ہے

ھالیجی شریف عارف باللہ حضرت حماداللہ ہالیجوی صاحب کی محنت اور کوشش سے شرک و بدعت اور جہالت کی تاریکیوں سے نکل کر رشد و ھدایت اور علم کا مرکز بن چکی ہے
ہالیجی کی سرزمین پر صرف صوفیا کرام نے ہی جنم نہیں لیا بلکہ علم کے شہسواروں نے بھی اس دھرتی پر جنم لیا ہے جن میں جامع المعقول والمنقول استاد العلما ٕ فاضل دیوبند (١٣٥٩ھ)شیخ الحدیث حضرت مولانا قطب الدین انڈھڑ ھالیجوی اور ان کے بھانجے اور شاگرد رشید صرف و نحو منطق و فلسفہ کے ماہر استاد العلما ٕ استادالحدیث جامعہ علوم الاسلامیہ علامہ بنوری ٹاؤن کراچی حضرت مولانا مفتی عبد الرؤف انڈھڑ ھالیجوی سرفہرست ہیں جن پر ھالیجی کی سرزمین کو رہتی دنیا تک ناز رہے گا
***علامہ سید محب اللہ شاہ راشدی پیر آف جھنڈہ ششم***

***سید احسان اللہ شاہ راشدی کو اللہ تعالیٰ نے تین بیٹے عطا کیے تھے ان کی وفات کے بعد ان کے سب سے بڑے بیٹے علامہ سید محب اللہ شاہ راشدی کو پیر جھنڈا ششم کی حیثیت سے خاندانی سجادگی کے منصب پر فائز کیا گیا ۔ آپ کی ولادت گوٹھ پی جھنڈو نیو سعید آباد ضلع مٹیاری سندھ میں مؤرخہ 2 اکتوبر 1921 مطابق 29 محرم الحرام 1325ھ میں ہوئی۔ ابتدائی تعلیم اپنے گاؤں کے مدرسہ دار الرشاد میں حاصل کی جو ان کے والد سید احسان اللہ شاہ راشدی کی نگرانی میں جاری تھا آپ کے مشہور اساتذہ میں حافظ محمد متوہ ، مولانا ولی محمد کیریو، مولانا محمد اسحاق افغانی ، مولانا عبد الوھاب، مولانا حمید الدین ، مولانا محمد اکرم ہالائی انصاری، مولانا عبید اللہ سندھی ، مولانا محمد مدنی ، مولانا محمد خلیل ، مولانا عبد الحق بہاولپوری ہاشمی مدنی ، مولانا ابوسعید شرف الدین دہلوی ، مولانا عطاء اللہ حنیف اور آپ کے والد ماجد سید احسان اللہ شاہ راشدی رحمہم اللہ علیہم شامل ہیں۔ اس کے علاوہ آپ نے سندھ یونیورسٹی جام شورو حیدرآباد سے فاضل عربی اور شعبہ ثقافت اسلامی وتقابل ادیان میں ایم اے کیا۔ اس کے بعد آپ درس وتدریس اور دعوت وتبلیغ میں مصروف ہو گئے۔ مدرسہ دار الرشاد کے ساتھ اور ینٹیل کالج قائم کیا جو سندھ یونیورسٹی کے ماتحت آٹھ برس تک چلتارہا۔ آپ کو بھی اپنے خاندان کے اسلاف کی طرح کتابیں جمع کرنے کا بے حد شوق تھا۔ اپنے خاندانی کتب خانہ کی توسیع وترقی میں خوب حصہ لیا۔ نادر و نایاب کتابوں کے حصول میں زر کثیر خرچ کیا اور آبائی کتب خانہ میں مختلف علوم وفنون کے ہزاروں مخطوطہ ومطبوعہ کتابوں کا اضافہ کیا۔ آپ نے کتابوں کے حصول کے لیے امرتسر اور دہلی کے سفر کیے۔ ترکی کے علمی مرکز استنبول، برطانیہ کے اسفار اور حج کے متعدد مواقع پر زیادہ وقت کتابوں کی تلاش وحصول میں مصروف رہے۔ اس لیے آپ کا کتب خانہ المکتبۃ العلمیہ آج بھی ہزاروں مطبوعات ومخطوطات کا خزینہ تسلیم کیاجاتاہے۔ کتابیں جمع کرنے کے ساتھ ساتھ باقاعدہ مطالعہ و تحقیق میں بھی مصروف رہتے تھے۔ آب کو علم تفسیر،حدیث،فقہ،فن رجال، فلسفہ،تاریخ اصول عربی،ادبیات وغیرہ علوم پر گہری نظر وعبور حاصل تھا۔ فن خطابت وتدریس کے ساتھ ساتھ اللہ تعالیٰ نے آپ کو تصنیف وتالیف کا خصوصی ملکہ عطا کیا تھا۔ علوم حدیث سے قلبی لگاؤ تھا۔ آپ نے عربی ،اردو اور سندھی زبان میں 60 سے زیادہ کتابیں تصنیف فرمائیں۔ ان کے علاوہ متعدد تحقیقی و علمی مقالات ومضامین اور فتاویٰ جات تحریر فرمائے۔***

***سید محب اللہ شاہ راشدی کو اللہ تعالیٰ نے*** چار ***بیٹے عطا کیے تھے ان کی وفات کے بعد ان کے سب سے بڑے بیٹے***

**سید محمد یاسین شاہ راشدی**

***کو پیر جھنڈا*** ہفتم ***کی حیثیت سے خاندانی سجادگی کے منصب پر فائز کیا گیا***

وفات
----

***علامہ سید محب اللہ شاہ راشدی رحمہ اللہ نے 19 شعبان 1415ھ مطابق 21 جنوری 1995ء کو داعی اجل کو لبیک کہا۔ آپ کی نماز جنازہ آپ کے چھوٹے بھائی اپنے وقت کے مجدد اور امام علامہ سید بدیع الدین شاہ راشدی نے پڑھائی۔***

حوالہ جات
---------

***( کاروان سلف محمد اسحاق بھٹی ، صفحہ : 379، مقدمہ بدیع التفاسیر ، پیش لفظ از پروفیسر محمد جمن کنبھر ، صفحہ: 23، اصحاب علم و فضل از محمد تنزیل الصدیقی ، صفحہ : 43 ، ماہنامہ دعوت اہل حدیث مٹیاری سندھ۔ اگست 2004ء***